
NR.   1918/30.04.2026 

PROCES- VERBAL
 încheiat în ședintă ordinară lucru 
		la data de 30.04.2026
   
	 Această ședință ordinară de lucru  a Consiliului local Bilciurești a fost convocată de primarul comunei Bilciurești, doamna Stoican Adina, prin Dispoziția nr. 119/22.04.2026.
	Ședința de astăzi se desfășoară în conformitate cu prevederile H.C.L. Bilciurești nr. 7/31.03.2021 privind aprobarea statutului u.a.t. Bilciurești, precum și Regulamentul de organizare și funcționare al Consiliului local al comunei Bilciurești.  
	La începutul ședinței ordinare de lucru ,   s-a făcut prezența nominală a consilierilor locali, constatându-se că din 11 consilieri locali în funcție  sunt prezenți 11 consilieri locali.
           Se constată de către secretarul general că  sunt îndeplinite condițiile de cvorum pentru ca ședința să fie statutară conform legii, drept pentru care ședința își poate desfășura lucrările în conformitate cu dispozițiile Codului Administrativ adoptat prin O.U.G. nr. 57/2019.
          	La această ședință  participă Stoican Adina primar și  Stanciu Violeta secretar general .
  	Propuneri pentru președintele de ședință. 
	Domnul Damian Petru Răzvan  propune pe doamna Burlacu Nicoleta Loredana   . 
            Nu au mai fost alte propuneri.  Se supune la vot propunerea făcută de domnul  Damian Petru Răzvan  . Cu 10 voturi pentru a fost aleasă președinte de ședință doamna Burlacu Nicoleta Loredana    ; nu a votat doamna Burlacu Nicoleta Loredana (persoană propusă). 
           Doamna Burlacu Nicoleta Loredana,    președinte de ședință,  supune la vot proiectul ordinii de zi a ședinței de lucru. 
           Cu 11 voturi  pentru  a fost  aprobat proiectul ordinii de zi . 
           Doamna Burlacu Nicoleta Loredana , președinte de ședință, supune la vot procesul verbal încheiat în ședința anterioară de lucru.
           Cu 11 voturi  pentru a fost aprobat procesul verbal încheiat în ședința anterioară de lucru.  
           Doamna Burlacu Nicoleta Loredana ,  președinte de ședință,  propune dezbaterea  PHCL nr. 18/06.04.2026 privind interzicerea desfășurării activităților de jocuri de noroc în locații fizice pe raza u.a.t. comuna Bilciurești , județul Dâmbovița.
             Cu 7 voturi "pentru" (Alexandru Cornel, Burlacu Nicoleta Loredana, Săraru Nicolae Claudiu, Ghiță Costel, Năvrăpescu Doru,  Ghiță Alexandru Constantin, Chiru Gheorghe ), 3 abțineri ( Țoțea Claudiu Ștefan , Dinu Horia Ioan, Scripa Cătălin) și un vot împotrivă (Damian Petru Răzvan)  ,    a fost aprobat   proiectul de hotărâre nr. 18/06.04.2026 privind interzicerea desfășurării activităților de jocuri de noroc în locații fizice pe raza u.a.t. comuna Bilciurești , județul Dâmbovița,  devenind H.C.L. nr. 16 .      
	Se trece la punctul diverse. 
            Domnul Scripa Cătălin precizează că dorește să pună presiune în Consiliul local Bilciurești cu privire la utilizarea nelegală a terenului de către dl Bamboi în scopul parcării , depozitării gunoiului și a construirii unei hale metalice. De asemenea , aceeași situație este și la dl Obrejan, care utilizează terenul comunei Bilciurești în scopul parcării . 
            În sensul celor arătate mai sus, domnul Scripa Cătălin va iniția și prezenta proiect de hotărâre. Se adresează doamnelor primar și viceprimar să găsească soluții.  
            De asemenea, domnul Scripa Cătălin precizează că i s-a solicitat familiei Iordache să desființeze mini gardul după domeniul public ,de către doamna primar, sub pretextul că  vor fi reclamați în ședință de către  acesta. 
	Doamna primar răspunde că într-adevăr i-a solicitat acest lucru , deoarece obstrucționa trotuarul ,  le-a solicitat verbal să desfacă gardul pe care l-au și desfăcut și nu le a spus acestora că vor fi reclamați de dl Scripa, dar toate discuțiile purtate în ședință se cade să fie asumate de fiecare persoană care inițiază , informează sau notifică anumite lucruri.  
	Domnul Scripa Cătălin precizează că în legătură cu funcționarea locației de pariuri , a înțeles, că cei care au autorizație de funcționare valabilă până în luna decembrie 2026 , pot funcționa. Doamna Stanciu Violeta răspunde că nu are emisă  autorizație de funcționare locația firmei din centru. 
            
	
          Drept pentru care a fost declarată ședință închisă, de către președintele de ședință, la orele 14,10. 



PREȘEDINTE DE ȘEDINȚĂ ,				                          SECRETAR GENERAL
VICEPRIMAR, BURLACU NICOLETA LOREDANA        		  U.A.T. COMUNA BILCIUREȘTI,
                                                                                                                STANCIU VIOLETA

